2020. gada 1. decembrī Rīkojums Nr. 700

Rīgā (prot. Nr. 77 25. §)

**Par pievienotās vērtības nodokļa summas, kas nav atgūstama kā priekšnodoklis, kompensēšanu Igaunijas Republikai un Lietuvas Republikai par akciju sabiedrības "RB Rail" veiktajām aktivitātēm**

1. Atbalstīt pievienotās vērtības nodokļa summas, kas nav atgūstama kā priekšnodoklis, kompensēšanu Igaunijas Republikai un Lietuvas Republikai 228 031 *euro* apmērā par akciju sabiedrības "RB Rail" darījumiem, kas 2020. gada jūlijā, augustā un septembrī veikti ar Valsts ieņēmumu dienesta Pievienotās vērtības nodokļa maksātāju reģistrā reģistrētiem nodokļu maksātājiem.

2. Satiksmes ministrijai sagatavot un normatīvajos aktos noteiktajā kārtībā iesniegt Finanšu ministrijā pieprasījumu par valsts budžeta apropriācijas palielināšanu Satiksmes ministrijai resursiem no dotācijas no vispārējiem ieņēmumiem un izdevumiem Satiksmes ministrijas budžeta apakšprogrammā 60.07.00 "Eiropas transporta infrastruktūras projekti (Rail Baltica)", lai nodrošinātu šā rīkojuma 1. punktā minētā uzdevuma izpildi.

3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 2. punktā minēto apropriācijas palielināšanu un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas palielināšanu.

4. Saskaņā ar Ministru kabineta 2020. gada 14. aprīļa noteikumu Nr. 218 "[Kārtība, kādā kompensē pievienotās vērtības nodokļa summas Igaunijai un Lietuvai par akciju sabiedrības "RB Rail" veiktajām aktivitātēm](https://likumi.lv/ta/id/314048-kartiba-kada-kompense-pievienotas-vertibas-nodokla-summas-igaunijai-un-lietuvai-par-akciju-sabiedribas-rb-rail-veiktajam-aktivi...)" [9. punktu](https://likumi.lv/ta/id/314048-kartiba-kada-kompense-pievienotas-vertibas-nodokla-summas-igaunijai-un-lietuvai-par-akciju-sabiedribas-rb-rail-veiktajam-aktivi...#p9) Satiksmes ministrijai pēc šā rīkojuma 3. punktā minētās apropriācijas palielināšanas pārskaitīt šā rīkojuma 1. punktā minēto summu akciju sabiedrībai "RB Rail" atbilstoši Lietuvas Republikas Transporta un sakaru ministrijas izsniegtajai autorizācijai un Igaunijas Republikas Ekonomisko lietu un sakaru ministrijas izsniegtajai autorizācijai.

Ministru prezidents A. K. Kariņš

Satiksmes ministrs T. Linkaits